laion/Wikipedia-Exotic huggingface dataset:
ჰაილი

ჰაილი (არაბ. حائل Ḥā'il), ასევე ჰაიელი ანჰაიილი — ქალაქი ჩრდილო-დასავლეთ საუდის არაბეთში. ის არის ჰაილის პროვინციის დედაქალაქი. 2010 წლის აღწერით ქალაქის მოსახლეობა შეადგენს 356,876 ადამიანს. ჰაილი წარმოადგენს აგროკულტურულ რეგიონს. განსაკუთრებით მნიშვნელოვანია მარცვლოვანი კულტურების, ფინიკის პალმის და ხილის წარმოება. სამეფოს ხორბლეულის წარმოების უმეტესობა მოდის ჰაილის პროვინციაზე. ისტორიულად ჰაილის ეკონომიკა დამყარებული იყო საქარავნო გზაზე. ჰალილში ცხოვრობდა და მოღვაწეობდა ისლამამდელი არაბი პოეტი ჰათიმ ალ-ტაი. ის ასევე წარმოადგენს ალ რაშიდების დინასტიის მშობლიურ ქალაქს, რომლებიც არაბეთის ნახევარკუნძულზე ბატონობისთვის საუდების მთავარი მოწინააღმდეგეები იყვნენ. Madawi Al Rasheed: Politics in an Arabian oasis. The Ibn Rashid Tribal Dynasty. I.B. Tauris & Co Ltd, London -New York 1991 (based on a Ph.D. thesis presented to Cambridge University, 1988). ISBN 1-85043-320-8 Lonely Planet: The Middle East, 3rd edition 2000. ISBN 0-86442-701-8 University of Ha'il official website დაარქივებული 2012-06-05 საიტზე Wayback Machine. Ha'il city official website დაარქივებული 2011-12-02 საიტზე Wayback Machine. Online News Eye of Ha'il city official website დაარქივებული 2010-12-13 საიტზე Wayback Machine. ↑ Hail - Lonely Planet. დაარქივებულია ორიგინალიდან — 2014-10-26. ციტირების თარიღი: 2014-06-17.
გილიერმო ოჩოა

ფრანსისკო გილიერმო ოჩოა მაგანია (ესპ. Francisco Guillermo Ochoa Magaña; დ. 13 ივლისი, 1985, გვადალახარა) — მექსიკელი ფეხბურთელი, მეხიკოს „ამერიკისა“ და მექსიკის ეროვნული ნაკრების მეკარე. ოჩოა გამოძახებული იყო ეროვნულ ნაკრებში მსოფლიოს 2006 და 2010 წლების ჩემპიონატებზე, თუმცა სათადარიგო მეკარე იყო და არც ერთი მატჩი არ უთამაშია. 2014 წლის მუნდიალზე კი ძირითადი მეკარე გახდა. შეგიძლიათ იხილოთ მედიაფაილები თემაზე „გილიერმო ოჩოა“ ვიკისაწყობში. პროფილი Transfermarkt-ზე (ინგლისური) პროფილი Soccerway-ზე (ინგლისური) გილიერმო ოჩოა — ფიფას ჩანაწერი[დაარქივებული] ↑ FIFA Confederations Cup Russia 2017: List of Players (PDF). Fédération Internationale de Football Association (21 June 2017). დაარქივებულია ორიგინალიდან — July 24, 2017. ციტირების თარიღი: 21 June 2017
ესეისის ხოცვა

ესეისის ხოცვა (ესპ. Masacre de Ezeiza) — შეიარაღებული დაპირისპირება არგენტინაში ულტრამემარჯვენე ძალებსა და მემარცხენე რადიკალებს შორის ხუან პერონთან შეხვედრის დროს. გამოიწვია მასობრივი სისხლისღვრა და პერონისტული მოძრაობის შეუქცევადი გაყოფა. 1973 წლის გაზაფხულზე საბოლოოდ გადაწყდა 1955 წლის სამხედრო გადატიალების შედეგად გაძევებული გენერლის ხუან პერონის სამშობლოში დაბრუნება. იგი არგენტინაში ჯერ კიდევ საკმაოდ პოპულარულ პოლიტიკოსად რჩებოდა და უკვე გადაწყვეტილი იყო ქვეყნის მეთაურად მისი არჩევა. 15 ივნისს არგენტინის პრეზიდენტი ექტორ კამპორა ესპანეთში გაფრინდა, რათა პერონთან ერთად დაბრუნებულიყო სამშობლოში. არგენტინაში საზეიმო დახვედრისთვის ემზადებოდნენ. ამ დროისათვის პერონიზმის მიმდევრები - ხუსტისიალისტები - რამდენიმე დაპირისპირებულ ჯგუფებად იყვნენ დაყოფილი. მემარცხენე რადიკალებს მონტეროსები ეწოდებოდათ, ხოლო ულტრამემარჯვენეები ანტიკომუნისტები იყვნენ და მათ შორის სასტიკი ბრძოლა მიმდინარეობდა. თუმცა ორივე დაჯგუფება პერონს მიიჩნევდა თავის ლიდერად. თავად პერონის ინტერესები 1970-იანი წლების დასაწყისში მემარჯვენეებისაკენ გადაიხარა. პრეზიდენტი ექტორ კამპორა მემარცხენეებს მიეკუთვნებოდა. მათი პოზიციები ახლოს იყო გევარიზმთან. მემარჯვენეების სათავეში იდგა პერონის პირადი მდივანი ხოსე ლოპეს რეგა, სოციალური უზრუნველყოფის მინისტრი კამპორას მთავრობაში. გენერალთან შეხვედრის ცერემონიას დიდი პოლიტიკური მნიშვნელობა ჰქონდა. ხუან პერონი არგენტინაში დაბრუნდა 1973 წლის 20 ივნისს. მას ასობით ათასი (ზოგიერთი მონაცემებით სამი მილიონი) ადამიანი დახვდა. შეხვედრის ორგანიზებას, რომელიც ესეისის აეროპორტში გაიმართა, ხელმძღვანელობდნენ მემარჯვენე იდეების მქონე სამხედრო პირები. მემარცხენეები სკანდირებდნენ „პერონი, ევიტა, სოციალისტური სამშობლო“, ხოლო მემარჯვენეები პასუხობდნენ „პერონი, ევიტა, პერონისტული სამშობლო“. სროლები და მასობროვი დაპირისპირება დაიწყო 20 ივნისის დილიდან, გრძელდებოდა მთელი დღის განმავლობაში და ღამით დასრულდა. პერონის დასახვედრად მოსული მშვიდობიანი მოსახლეობა სასტიკი ხოცვა-ჟლეტის მომსწრე გახდა. შეტაკების შედეგად ოფიციალურ მონაცემებზე დაყრდნობით გარდაიცვალა 13 (სხვა მონაცემებით - 16) და დაიჭრა 365 (სხვა ინფორმაციით - 200) ადამიანი. გამოკვეთილი გამარჯვებული აღნიშნულ დაპირისპირებაში არ გამოკვეთილა. მემარჯვენეებმა კარგი შეიარაღება, ორგანიზაცია და დისციპლინა აჩვენეს, ხოლო მემარცხენეებმა მასობრივი ენთუზიაზმი. ესეისის ხოცვა აღიქმება, როგორც ულტრამემარჯვენეების მიერ ინიცირებული აქცია. მოგვიანებით გამჟღავნდა, რომ აქციაში მონაწილეობდა არგენტინის სპეცსამსახურებიც. (ესპანური) Ezeiza, Contrapunto, Buenos Aires, 1985 დაარქივებული 2006-06-19 საიტზე Wayback Machine. by Horacio Verbitsky (ესპანური) La masacre de Ezeiza, El Litoral, Santa Fe, 23 June 2010 დაარქივებული 22 February 2014[Date mismatch] საიტზე Wayback Machine.Category:Webarchive-ის თარგის შეტყობინებები (retrieved 2011-07-24) (ესპანური) El hombre que fue izado de los pelos, ElArgentino.com, 2008 დაარქივებული 2016-03-04 საიტზე Wayback Machine. (retrieved 2011-07-24) ↑ Hace 25 años, la masacre de Ezeiza enlutaba a la Argentina. დაარქივებულია ორიგინალიდან — 2012-11-15. ციტირების თარიღი: 2014-06-18. ↑ Video: 1973 Masacre de Ezeiza
ვიტორიას ბრძოლა

ვიტორიას ბრძოლა — ნახევარკუნძულის ომის უდიდესი ბრძოლა. გაიმართა 1813 წლის 21 ივნისს ესპანეთის ქალაქ ვიტორიასთან, ართურ უელსლის ხელმძღვანელობით ბრიტანეთ-ესპანეთ-პორტუგალიის გაერთიანებულ არმიასა და საფრანგეთის არმიას შორის, რომელსაც ხელმძღვანელობდნენ ჟოზეფ ბონაპარტი და მარშალი ჟან ბატისტ ჟურდანი. ბრძოლამ ბოლო მოუღო ფრანგების ხუთწლიან ბატონობას ესპანეთში. ვიკისაწყობში არის გვერდი თემაზე: ვიტორიას ბრძოლა The Cruel War in Spain - Armies, Battles, Skirmishes დაარქივებული 2007-03-01 საიტზე Wayback Machine. Battle of Victoria. Spanish Source დაარქივებული 2012-06-28 საიტზე Wayback Machine.
ჩირნეკო დელ ეტნა

ჩირნეკო დელ ეტნა (იტალ. Cirneco dell'Etna) — ძაღლის ჯიში, რომელიც გამოყვანილია იტალიაში უძველეს ხანაში. ჩირნეკო დელ ეტნა ეგვიპტური მორბენალი ძაღლების კიდევ ერთი კლასიკური შთამომავალია, მას სუფთა სახით და შედარებით იზოლირებულად ამრავლებდნენ სიცილიაში, სადაც ის 2000 წლის წინ მოხვდა. ეს ცოცხალი, სპორტული იტალიური ძაღლი წარმომავლობით ახლოსაა ფარაონის ძაღლსა და პოდენკო იბისენკოსთან, თუმცა მათთან შედარებით ორჯერ პატარაა. ეს ჯიში თითქმის უცნობია სიცილიის ფარგლებს გარეთ. ასევე როგორც ზემოთ ნახსენები ჯიშები, ჩირნეკო დელ ეტნასაც ინტენსიური ვარჯიშები სჭირდება და ამიტომ მისი ყოლა ქალაქის პირობებში ძნელია. ეს ძაღლი არც ისე ადვილად იწვრთნება, ბავშვებს და ძაღლებს ძნელად ეგუება. თბილ კლიმატში მას შეუძლია გარეთ ძილი და სახლის დაცვა. ჩირნეკო დელ ეტნას აქვს ყურადღებიანი თვალები, მოკლე, მბზინავი, უხეში ბალანი, გრძელი წინა ფეხები, ძლიერი თეძოები, გრძელი კუდი, რომელიც ბოლოსკენ ვიწროვდება. ჩირნეკო დელ ეტნა კარგად ეგუება სიცხეს, ბალანს კანსაკუთრებული მოვლა არ სჭირდება. ჩირნეკო დელ ეტნა დაარქივებული 2014-05-17 საიტზე Wayback Machine. (ინგლისური) ვიკისაწყობში არის გვერდი თემაზე: ჩირნეკო დელ ეტნა
პოდენკო იბისენკო

პოდენკო იბისენკო (ესპ. podenco ibicenco) — ძაღლის ჯიში, რომელიც გამოყვანილია ესპანეთში უძველეს ხანაში. რამდენიმე ათასი წლის წინ ხმელთაშუა ზღვის კუნძულებზე პოდენკო იბისენკო ვაჭრებმა ჩაიყვანეს. ეს ჯიში გავრცელდა, ასევე, სამხრეთ საფრანგეთის ტერიტორიაზე. პოდენკო იბისენკოს ბალანი შეიძლება იყოს უხეში, გლუვი ან გრძელი, სხვადასხვა შეფერილობის, მათ შორის თეთრი, თეთრი-ჟღალით, ჟღალი. პოდენკო იბისენკო დიდი ხნის წინ გავრცელდა ესპანეთშიც, სადაც მას ნადირობისას იყენებენ. პატრონის ერთგული ეს ძაღლი ხშირად ფრთხილია უცხოებთან. აქვს ძლიერი თეძოები, რაც საშუალებას აძლევს სწრაფად განავითაროს დიდი სიჩქარე. დიდი ყურები კარგად იჭერს ხმებს, რაც ეხმარება ნადირობისას, აქვს ცოცხალი და სუფთა ქარვისფერი თვალები, გრძელი კუდი. პოდენკო იბისენკო ცუდად ეგუება ქალაქის პირობებში ცხოვრებას. ბალანს განსაკუთრებული მოვლა არ სჭირდება. კარგად ეგუება სიცხეს, ძნელად იწვრთნება, სჭირდება დამატებითი ფიზიკური დატვირთვა. პოდენკო იბისენკო (ესპანური) ვიკისაწყობში არის გვერდი თემაზე: პოდენკო იბისენკო
ავღანური მწევარი

ავღანური მწევარი (ავღანი) (პუშტუ تاژي سپی)) — ძაღლის ჯიში, რომელიც გამოყვანილია ავღანეთში XVII საუკუნეში. ალბათ, არ არსებობს სხვა ჯიში, რომელიც სილამაზით, ელეგანტურობით და ღირსებით ავღანს შეედრება. ავღანი, რომელსაც დასავლეთში მხოლოდ გარეგნობის გამო და არა სამუშაოდ) ამრავლებენ — საგამოფენო ძაღლია, რომელიც ნებისმიერ გარემოს დახვეწილობას სძენს. აღსანიშნავია, რომ ავღანეთში ეს ჭკვიანი ცხოველი ჯერ კიდევ გამოიყენება ცხვრების და თხების სადარაჯოდ და მგლებზე და მელიებზე სანადიროდ. ხშირი, გრძელი ბეწვი ავღანს სიცივისგან იცავს, თუმცა ყოველდღე დავარცხნა და განსაკუთრებული მოვლა სჭირდება, წინააღმდეგ შემთხვევაში მალე ითელება. ავღანი გამოირჩევა დამოუკიდებლობით და ამიტომ ძნელად იწვრთნება და პატარაობიდანვე ფაქიზი მოპყრობა სჭირდება. ჯერჯერობით გაურკვეველია, როგორ მოხვდა ეს ჯიში შუა აღმოსავლეთიდან ავღანეთში. აქ არსებობს მისი სამი სახეობა: მოკლებალნიანი; თათებზე და ყურებზე ბალნით; გრძელი და ხშირი ბალნით. ავღანის ბალნის შეფერილობა ნებისმიერია. ბალნითაა დაფარული ავღანის გრძელი და ძლიერი ფეხები, მკერდზე ბალანი ძალიან თხელი და ნაზია, კისერზე — გრძელი, ზურგზე — უფრო მოკლე და მკვრივი. ავღანის თავი გრძელია, მაგრამ არც ისე ვიწრო, მუქი-ოქროსფერი თვალები თითქმის სამკუთხედია. ავღანი კარგად ეგუება ქალაქის პირობებში ცხოვრებას, ასევე ცხელ და ცივ კლიმატს, ძნელად იწვრთნება, კეთილგანწყობილია ბავშვების მიმართ. ავღანური მწევარი (ინგლისური) ვიკისაწყობში არის გვერდი თემაზე: ავღანური მწევარი
მაიკლ მენი (რეჟისორი)

მაიკლ მენი (ინგლ. Michael Mann; დ. 5 თებერვალი, 1943, ჩიკაგო) — ამერიკელი კინორეჟისორი, პროდიუსერი და სცენარისტი. არის BAFTA-სა და კანის კინოფესტივალის ჯილდოების ლაურეატი. 1981 — ქურდი (Thief) 1992 — უკანასკნელი მოჰიკანი (The Last of the Mohicans) 1995 — შერკინება (Heat) 1999 — შინაკაცი (The Insider) 2001 — ალი (Ali) 2009 — საზოგადოების მტრები (Public Enemies) ვიკისაწყობში არის გვერდი თემაზე: მაიკლ მენი (რეჟისორი) Michael Mann კინოფილმების ინტერნეტ-მონაცემთა ბაზაში Senses of Cinema: Great Directors Critical Database Salon profile extensive Mann profile (in French) დაარქივებული 2008-10-07 საიტზე Wayback Machine. Sight & Sound – Mann's Top 10 All-Time Favorite Films Literature on Michael Mann
ბილი კრუდაპი

ბილი კრუდაპი (ინგლ. Billy Crudup; დ. 8 ივლისი, 1968, მანჰესეტი) — ამერიკელი კინოსა და თეატრის მსახიობი. აგრეთვე მოღვაწეობს როგორც ამხმოვანებელი. ვიკისაწყობში არის გვერდი თემაზე: ბილი კრუდაპი ბილი კრუდაპი კინოფილმების ინტერნეტ-მონაცემთა ბაზაში
აზავაკი

აზავაკი (ფრანგ. Azawakh) — ძაღლის ჯიში, რომელიც გამოყვანილია მალიში უძველეს ხანაში. ეს აფრიკული მწევარი თავდაპირველად ჩრდილო საჰარის ტუარეგების ტომების მიერ იქნა გამოყვანილი სადარაჯოდ და სანადიროდ. დღესდღეობით ის სამშობლოს ფარგლებს გარეთაც გვხვდება. როდესაც აზავაკს იყენებენ კურდღელზე სანადიროდ, ის აჩერებს ნადავლს, სანამ პატრონი არ მოვა. აზავაკს დარაჯობისადმი ბუნებრივი მიდრეკილება აქვს. ხშირად შეიძლება იმის ნახვა, როგორ სძინავს თავისი პატრონის, მალის მცხოვრებლების, სახლის ჩალის სახურავზე. როდესაც სახლს გიენა, ან სხვა ცხოველი უახლოვდება, აზავაკი პირველი ამჩნევს მას, ზემოდან ხტება, მას სხვა ძაღლებიც უერთდებიან. ისინი სწრაფად ერთიანდებიან და კლავენ, ან აძევებენ მომხდურს. აზავაკი ცოცხალი, დამოუკიდებელი და ძალიან სწრაფი ძაღლია. მას შეუძლია 60 კმ/სთ სიჩქარე განავითაროს. მისი მოკლე ბალანი ცხელ კლიმატს ესადაგება, გრძელ, სწორ წინა ფეხებზე კარგად განვითარებული კუნთები აქვს, თეძოები ბრტყელი, მკერდი ძალიან ფართო არ არის, თუმცა ღრმაა, იდაყვები მკერდთან ახლოსაა განვითარებული, ძვლები ბრტყელია. აზავაკი კარგად იტანს სიცხეს, ვერ ეგუება ქალაქის პირობებში ცხოვრებას, სჭირდება დიდი ფიზიკური დატვირთვა. აზავაკი (ინგლისური) ვიკისაწყობში არის გვერდი თემაზე: აზავაკი
ირლანდიური მგლის მახრჩობელა

ირლანდიური მგლის მახრჩობელა (ირლ. Cú Faoil) — ძაღლის ჯიში, რომელიც გამოყვანილია ირლანდიაში უძველესი ხანა/XIX საუკუნეში. ეს კეთილშობილური ჯიში, რომელიც ირლანდიაში თითქმის 2000 წელი არსებობდა, XIX საუკუნის შუახანებში თითქმის მთლიანად გაქრა, შემდგომში ჯიშის აღდგენა მოახერხა ბრიტანული არმიის კაპიტანმა გრემმა. ირლანდიური მგლის მახრჩობელას კელტები თავდაპირველად მგლებზე სანადიროდ იყენებდნენ, როგორც ჩანს ირლანდიაში ისინი რომაელებმა შეიყვანეს. დღესდღეობით მგლის მახრჩობელა ძალიან ერთგული მოდარაჯეა, თუმცა თავისი ზომების გამო დიდი სივრცე სჭირდება, ამიტომ ქალაქის პირობებს ძნელად ეგუება. ირლანდიური მგლის მახრჩობელა კარგად იტანს სიცივეს, ბავშვებთან და სხვა ძაღლებთან ურთიერთობა არ უჭირს, კარგი მოდარაჯეა. მისი ბალნის შეფერილობა შეიძლება იყოს მრავალფეროვანი, თავი გრძელი აქვს, უხეში ბალანი თვალების ზევით და ქვედა ყბის ქვევით წაგრძელებულია, თეძოები გრძელი და სწორი აქვს, წინა ფეხები დაკუნთულია, მკერდი ღრმაა, სხეული წაგრძელებულია. ირლანდიური მგლის მახრჩობელა (ინგლისური) ვიკისაწყობში არის გვერდი თემაზე: ირლანდიური მგლის მახრჩობელა
დირჰაუნდი

დირჰაუნდი (ინგლ. Scottish Deerhound) — ძაღლის ჯიში, რომელიც გამოყვანილია შოტლანდიაში შუა საუკუნეებში. დირჰაუნდის დოკუმენტური ისტორია შუა საუკუნეებში დაიწყო, როდესაც შოტლანდიელი დიდგვაროვნები მას სანადიროდ იყენებდნენ. 1746 წელს კლანური სისტემის რღვევამ მისი არსებობა კითხვის ნიშნის ქვეშ დააყენა, სანამ ადგილობრივმა მცხოვრებმა, დუნკან მაკნეილმა არ აღადგინა. დახვეწილი და კეთილი დირჰაუნდი ოდესღაც მხოლოდ შოტლანდიელი არისტოკრატების საკუთრება იყო. ეს ჯიში სპეციალურად გამოიყვანეს შოტლანდიის უღრან ტყეებში ირმებზე სანადიროდ. XVIII საუკუნეში ტყის განადგურებასთან და ტორფის გაჩენასთან ერთად ამ ჯიშმა პოპულარობა დაკარგა. დღესდღეობით ეს ჯიში გავრცელებულია სამხრეთ აფრიკის რესპუბლიკაში, მაშინ, როდესაც შოტლანდიაში დირჰაუნდების რიცხვი უმნიშვნელოა. გარეგნულად ის ძალიან ჰგავს გრეიჰაუნდს, თუმცა აქვს უამინდობისგან დამცავი ბალანი. კეთილი დირჰაუნდი კარგად ეგუება სხვა ძაღლებს და ბავშვებს. კარგად იტანს სიცივეს, მისი გაწვრთნა ადვილია, ვერ ეგუება ქალაქის პირობებში ცხოვრებას. დირჰაუნდის ბალნის ფერი შეიძლება იყოს ჟღალი, ღია-ვეფხვისებრი, მუქი-ვეფხვისებრი, მოცისფრო-ნაცრისფერი, ნაცრისფერი. მუქი ყავისფერი თვალები ალერსიანად იყურება, ავს ძლიერი, კარგად განვითარებული კისერი, მუცელზე შედარებით ნაზი ბალანი აქვს, გრძელი თავი თვალებთან, შემდეგ კი ცხვირისკენ ვიწროვდება, ფეხებზე ძალიან ცოტა ბალანია, გრძელი კუდი ბოლოსკენ ვიწროვდება და თითქმის მიწამდე წვდება. დირჰაუნდი (ინგლისური) ვიკისაწყობში არის გვერდი თემაზე: დირჰაუნდი
დავით ზურაბიშვილი

დავით ზურაბიშვილი (დ. 16 მარტი, 1957, თბილისი) — ქართველი ეკონომისტი, მწერალი და პოლიტიკოსი. საქართველოს რესპუბლიკური პარტიის წევრი. 1976 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1979-1981 წლებში მუშაობდა საქართველოს მეცნიერებათა აკადემიის ეკონომიკისა და სამართლის ინსტიტუტის უმცროს მეცნიერ-თანამშრომელად. 1981-1990 წლებში — მწერალთა კავშირის მხატვრული თარგმნისა და ლიტერატურულ ურთიერთობათა მთავარი სარედაქციო კოლეგიის რედაქტორად, უფროს მეცნიერ-რედაქტორად 1992-1994 წლებში. 1990-1991 წლებში იყო გამომცემლობა „იანუსის“ რედაქტორი, 1995-1996 წლებში — გაზეთ „არგუმენტის“ რედაქტორი, 1996-1997 წლებში — მშვიდობის, დემოკრატიისა და განვითარების კავკასიური ინსტიტუტის ბიულეტენ Georgia Profile-ის რედაქტორი, 1997-2004 წლებში — თავისუფლების ინსტიტუტის გამგეობის წევრი. 2004–2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. 2004–2005 წლებში იყო უპარტიო ფრაქცია „ნაციონალური მოძრაობა – დემოკრატების“ თავმჯდომარის მოადგილე და განათლების, მეცნიერების, კულტურისა და სპორტის კომიტეტის წევრი, პარლამენტის ბიუროს წევრი. 2005–2008 წლებში — ფრაქცია „დემოკრატიული ფრონტის“ წევრი და თავმჯდომარის მოადგილე. 2012–2013 წლებში — საქართველოს განათლებისა და მეცნიერების სამინისტროს მინისტრის მოადგილე. პოლიტიკის, ეკონომიკისა და ლიტერატურის შესახებ არსებული სტატიების ავტორი. მოგზაურობა სიზმარეთში, ანუ გიორგისა და ანასტასიას არაჩვეულებრივი თავგადასავალი, თბ., 1997 დავით ზურაბიშვილი — საქართველოს ბიოგრაფიული ლექსიკონი დავით ზურაბიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
დენი გლოვერი

დენი გლოვერი (ინგლ. Danny Glover დ. 22 ივლისი, 1946, სან-ფრანცისკო) — ამერიკელი მსახიობი, რეჟისორი და პოლიტიკური აქტივისტი. აგრეთვე დაკავებულია ჰუმანიტარული საქმიანობით. ვიკისაწყობში არის გვერდი თემაზე: დენი გლოვერი დენი გლოვერი კინოფილმების ინტერნეტ-მონაცემთა ბაზაში დენი გლოვერი TCM-ის კინოფილმების მონაცემთა ბაზაში Danny Glover at Emmys.com
ახალი ზელანდიის მიწების ომები

ახალი ზელანდიის მიწების ომები (ინგლ. New Zealand Land Wars, მაორი. Nga Pakanga Nu Nui O Aotearoa, ასევე ცნობილია როგორც ახალი ზელანდიის ომები (ინგლ. New Zealand Wars) და მაორებთან ომი (ინგლ. Māori Wars) — შეიარაღებული კონფლიქტების სერია ახალ ზელანდიაში. მიმდინარეობდა 1845-1872 წლებში, ერთი მხრივ მაორებსა და მეორე მხრივ, ბრიტანეთის არმიასა და ევროპელ ახალმოსახლეებს შორის. 1840 წლის ბრიტანელებთან დადებული ვაიტანგის ხელშეკრულების შედეგად მაორებმა მოიპოვეს უფლებები მიწებზე, მიუხედავად ამისა, ევროპელი ახალმოსახლეები არ ასრულებდნენ ხელშეკრულების არცერთ პუნქტს. ხშირად ითვისებდნენ მიწებს ან ყიდულობდნენ დიდი ფასდაკლებით. მაორებმა დაიწყეს სამშობლოს დაცვა იარაღით ხელში. პირველი შეიარაღებული კონფლიქტი გახდა 1843 წლის ქალაქ ნელსონის ინციდენტი, რომლის შედეგად დაიღუპა 22 ადამიანი. New Zealand Wars The New Zealand Land Wars ↑ End of the New Zealand Wars. New Zealand Ministry for Culture and Heritage. დაარქივებულია ორიგინალიდან — 30 ოქტომბერი 2016. ციტირების თარიღი: 16 April 2013.
გოგირდწყალბადი

გოგირდწყალბადი — H2S გოგირდის ნაერთი წყალბადთან. უფერო აირი, აქვს ლაყე კვერცხის სუნი. წყალში კარგად იხსნება. მისი წყალხსნარი სუსტი მჟავაა. გოგირდწყალბადი ძლიერი აღმდგენელია. ძლიერი დამჟანგველები გოგირდწყალბადს გოგირდმჟავად ჟანგავენ. ჰაერზე ნელა იჟანგება, გაცხელებისას იწვის და იძლევა გოგირდოვან აირს და წყალს. ბუნებაში მოიპოვება ვულკანურ აირებში, გოგირდოვან მინერალურ წყლებში (მაგალითად თბილისში). წარმოიქმნება ცილოვან ნივთიერებათა დაშლის დროს. მიიღება 200-400°C-ზე გოგირდისა და წყალბადის ურთიერთქმედებისას, სულფიდებზე განზავებული მჟავას მოქმედებით და სხვა. გოგირდწყალბადი ნერვულ სისტემაზე მოქმედი საწამლავია. წარმოებაში მისი ზღვრული დასაშვები კონცენტრაცია ჰაერში არის 0,01 მგ/ლ. ქართული საბჭოთა ენციკლოპედია, ტ. 3, თბ., 1978. — გვ. 198.
ბანსკა-ბისტრიცა

ბანსკა-ბისტრიცა (სლოვაკ. Banská Bystrica; უნგრ. Besztercebánya; გერმ. Neusohl) — ქალაქი ცენტრალურ სლოვაკეთში, ბანსკა-ბისტრიცის მხარის ცენტრი. მდებარეობს ზღვის დონიდან 362 მ სიმაღლეზე, მდინარე ჰრონის კლაკნილში, რომელიც შემოსაზღვრულია დაბალი ტატრების, დიდი ფატრისა და კრემნიცკე-ვრხის მთებით. 2011 წლის მოსახლეობის აღწერის მიხედვით ქალაქში ცხოვრობდა 78 327 ადამიანი. ბანსკა-ბისტრიცა 1944 წლის 29 აგვისტოდან 27 ოქტომბრამდე იყო სლოვაკეთის ეროვნული აჯანყების მთავარი ცენტრი. ბანსკა-ბისტრიცა ამჟამად ცენტრალური სლოვაკეთის არაოფიციალური დედაქალაქია. არის ღირსშესანიშნავი ობიექტები. ქალაქს აქვს მუნიციპალიტეტის სტატუსი, ჰყავს მერი (სლოვაკ. primátor) და ქალაქის საბჭო (mestské zastupiteľstvo). ირჩევიან ოთხი წლით. მოქმედი მერია (2014 წლიდან) იან ნოშკო, უპარტიო. ქალაქი იყოფა ოთხ რაიონად: Staré mesto, Uhlisko, Prednádražie, Šalková, Senica, Majer (7 წევრი) Kráľová, Iliaš, Kremnička, Rakytovce (4 წევრი) Radvaň, Fončorda, Podlavice, Skubín (11 წევრი) Sásová, Rudlová, Uľanka, Jakub, Kostiviarska (10 წევრი) ბანსკა-ბისტრიცა არის ამავე სახელწოდების მხარის დედაქალაქი 1960-1990 წლებში ის იყო ცენტრი უფრო დიდი რეგიონისა, რომელიც მოცავდა მთელ ცენტრალურ სლოვაკეთს, მაგრამ 1996 წლის რეფორმის შემდეგ ის გაიყო ბანსკა-ბისტრიცას, ჟილინას და ნაწილობრივ ტრენჩინის მხარეებად. ბანსკა-ბისტრიცა არის ამავდროულად ამავე სახელწოდების რაიონის ცენტრი. ქალაქში განთავსებულია რამდენიმე ეროვნული სახელმწიფო დაწესებულების ადგილობრივი ფილიალი, მათ შორის ყველაზე მნიშვნელოვანია საგადასახადო სამსახურის, სახელმწიფო ფოსტისა და ეროვნული ბანკის ოფისები. ოფიციალური საიტი ↑ Zoznam volebných obvodov s príslušnými ulicami Slovak. დაარქივებულია ორიგინალიდან — 27 სექტემბერი 2007. ციტირების თარიღი: 18 June 2007. ↑ Brusis, Martin (2002). „Between EU Requirements, Competitive Politics, and National Traditions: Re-creating Regions in the Accession Countries of Central and Eastern Europe“. Governance. 15 (4): 531–559. doi:10.1111/1468-0491.00200.
ჰაილის პროვინცია

ჰაილის პროვინცია (არაბ. حائل Ḥāʾil) — საუდის არაბეთის პროვინცია, რომელიც ქვეყნის ჩრდილოეთში მდებარეობს. ის მოიცავს 103,887 კმ²-ს და 597,144 მაცხოვრებელს. მისი დედაქალაქია ჰაილი და გაყოფილია 4 გუბერნიად: ბაქა (38,778 - მოსახლე) ალ-გაზალაჰი 94,670 ჰაილი 356,876 ას-შინანი 36,709 1921 წელს, მეფე იბნ საუდმა დაიპყრო ჰაილი. რომელიც მანამდე ალ რაშიდების დინასტიის ცენტრს წარმოადგენდა. რეგიონის დღევანდელი მმართველია საუდი ბინ აბდულ მუსინ ალ საუდი. მუქრინ იბნ აბდულ-აზიზ ალ საუდი (1980 - 1999) საუდი ბინ აბდულ მუსინ ალ საუდი (1999 - დღემდე) A travel through the province of Hail ↑ Balka, Charles E.. (December 2008) The fate of Saudi Arabia: Regime evolution in the Saudi monarchy. NPS. დაარქივებულია ორიგინალიდან — 13 აპრილი 2013. ციტირების თარიღი: 23 April 2012. ↑ Al Kahtani, Mohammad Zaid. (December 2004) The Foreign Policy of King Abdulaziz. University of Leeds. ციტირების თარიღი: 21 July 2013. ↑ Map of Provinces. Royal Embassy of Saudi Arabia, Washington, DC. დაარქივებულია ორიგინალიდან — 3 მარტი 2016. ციტირების თარიღი: 8 May 2011.
ტაურანგის კამპანია

ტაურანგის კამპანია — ექვსთვიანი სამხედრო კონფლიქტი ახალი ზელანდიის პლენტის ყურეში. კამპანია ახალი ზელანდიის მიწების ომების ნაწილი იყო, რომელთა მონაწილეებიც იბრძოდნენ მიწების საკუთრებისა და სუვერენიტეტისათვის. ტაურანგის კამპანია იყო ვაიკატოს დაპყრობის გაგრძელება. ბრიტანელებს მეთაურობდა გენერალი დუნკან კამერონი და პოლკოვნიკი ჰენრი გრირი, ხოლო მაორების ივის ნაწილებს მეთაურობდა რავირი პუჰირაკე. Belich, James (1996) Making peoples. Penguin Press. Maxwell, Peter (2000). Frontier, the Battle for the North Island of New Zealand. Celebrity Books. Simpson, Tony (1979). Te Riri Pakeha. Hodder and Stoughton. Vaggioli, Dom Felici (2000). History of New Zealand and its Inhabitants, Trans. J. Crockett. Dunedin: University of Otago Press. Original Italian publication, 1896. "The People of Many Peaks: The Māori Biographies". (1990). From The Dictionary of New Zealand Biographies, Vol. 1, 1769-1869. Bridget Williams Books and Department of Internal Affairs, New Zealand.
ბაია-მარე

ბაია-მარე (რუმ. Baia Mare) — ქალაქი ჩრდილოეთ-დასავლეთ რუმინეთში, ტრანსილვანიის ისტორიული ოლქის ტერიტორიაზე, მარამურეშის ჟუდეცის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 123,738 ადამიანი. ფართობის მიხედვით რუმინეთის უდიდესი ქალაქია. პირველად მოხსენიებულია 1329 წელს. ქალაქშია XV საუკუნის შტეფანის გოთიკური კოშკი. ბაია-მარე — ოფიციალური საიტი ↑ Rezultatele alegerilor locale din 2016 — Central Electoral Bureau. <a href="https://wikidata.org/wiki/Track:Q23725837"></a>
რაფიის ბრძოლა

რაფიის ბრძოლა — ელინისტური პერიოდის ერთ-ერთი ყველაზე დიდი ბრძოლა პტოლემე IV-ისა და ანტიოქე III დიდის ძალებს შორის. მიმდინარეობდა ძვ. წ. 217 წლის 22 ივნისს. ეს იყო დიადოქოსების ელინისტურ სახელმწიფოებს შორის გამართული სირიული ომების შემადგენელი ნაწილი. პოლიბიოსის თანახმად პტოლემეს ჯარი შედგებოდა 70 000 ქვეითის, 5 000 ცხენოსანისა და 73 საბრძოლო სპილოსაგან. ანტიოქე დიდს კი ჰყავდა 62 000 ქვეითი, 6 000 ცხენოსანი და 102 საბრძოლო სპილო. ბრძოლა დასრულდა პტოლემე IV-ის გამარჯვებით, ანტიოქემ დაკარგა თითქმის მთელი ახლო აღმოსავლეთი. Battle of Raphia animated battle map დაარქივებული 2010-08-01 საიტზე Wayback Machine. by Jonathan Webb Raphia Decree -English translation by E.R.Bevan ↑ პოლიბიოსი V.65 და V.79-87.
სუნ ჯე-გი

სუნ ჯე-გი (Sung Jae-gi, კორ. 성재기, ჩინ. 成在基, დ. 11 სექტემბერი, 1967, დაეგუ, სამხრეთი კორეა — გ. 26 ივლისი, 2013, სეული, სამხრეთი კორეა) — სამხრეთ კორეის ადამიანის უფლებათა აქტივისტი და სამოქალაქო აქტივისტი, ლიბერალიზმის ფილოსოფოსი. 2008 წლის იანვრიდან 2013 წლის 26 ივლისამდე იყო „Man of Korea“-ის პარტიული ხელმძღვანელი. ფემინიზმი ლიბერალიზმი Suicide performance and journalist ethics News Dongah (English) Police continue search for missing men's rights activist yonhapnews 2013.07.27 (English) Body of Sung Jae-gi found in Han River Koreaherald 2013.07.29 (English) Activist's 'suicide' causes huge stir Koreatimes 2013.07.26 (English) South Korean channel films suicide დაარქივებული 2013-08-01 საიტზე Wayback Machine. (English) Gender Equality Is Equality For Whom? Hanyangcom 2013.09.30 (English) ↑ 성재기 남성연대 대표, '한강 투신' 예고[მკვდარი ბმული] 중앙일보 2013.07.25 (კორეული დამწერლობა) ↑ '투신' 남성연대 성재기는 누구? 뉴스1 2013.07.26 (კორეული დამწერლობა)
იოჰან ლუდვიგ II (ანჰალტ-ცერბსტის მთავარი)

იოჰან ლუდვიგ II ფონ ანჰალტ-ცერბსტი (გერმ. Johann Ludwig II. von Anhalt-Zerbst) — იოჰან ლუდვიგ I-ისა და მისი მეუღლის, კრისტინა ფონ ცაიჩის (1666—1699) უფროსი ვაჟი, ანჰალტ-ცერბსტის მთავარი. მისი ბიძაშვილის, იოჰან ავგუსტის გარდაცვალების შემდეგ ის ანჰალტ-ცერბსტის ტახტის მემკვიდრე გახდა თავისი ძმასთან, კრისტიან ავგუსტთან ერთად. ანჰალტ-ცერბსტის მართვაში გატარებული ოთხი წლის შემდეგ უცოლო იოჰან ლუდვიგი გარდაიცვალა. ბიოგრაფია (გერმანული)